b'\n_START_ARTICLE_\nCynthia Harnett\n_START_SECTION_\nB\xc3\xb8ker\n_START_PARAGRAPH_\nHennes f\xc3\xb8rste bokutgivelse var In Praise of Dogs: An anthology in prose and verse, som var redigert av henne, og illustrert av Stokes. _NEWLINE_De seks historiske romanene ble utgitt fra 1949 til 1971, og omfatter hendelser og perioder i engelsk historie fra slaget ved Agincourt i 1415 til Christopher Wrens dager i siste del av 1600-tallet. The Wool-Pack (1951) foreg\xc3\xa5r i Cotswolds i 1493 og forteller om den tolv \xc3\xa5r gamle Nicholas som oppdager at faren, som er ullhandler, blir svindlet av en forretningspartner. The Load of Unicorn (1959) skildrer fremveksten av trykkekunsten. B\xc3\xb8kene legger stor vekt p\xc3\xa5 \xc3\xa5 skildre dagligliv og sosialhistorie, i motsetning til den vanlige tendens til \xc3\xa5 skrive om politiske og milit\xc3\xa6re emner i historiske romaner. B\xc3\xb8kene gir detaljert kunnskapen om tiden og n\xc3\xa6ringslivet, i et tilgjengelig spr\xc3\xa5k; noen ganger s\xc3\xa5 informativt at det oppleves som l\xc3\xa6rebokaktig._NEWLINE_The Woolpack ble filmet for tv i 1970, som en miniserie i tre episoder: A Stranger on the Hills._NEWLINE_Hennes b\xc3\xb8ker finnes ikke p\xc3\xa5 norsk.'